stanford-oval/wikipedia huggingface dataset:
סוקו (זמרת)
קריירה מוזיקלית > קריירת משחק

בשנת 2015 שיחקה בסרט האמריקאי "תמיד ראוי" לצידם של ג'ייסון ריטר ושאנולה המפטון. בשנת 2016 כיכבה בתפקיד הראשי בסרט הצרפתי "הרקדנית".
בשנת 2021 שיחקה בדרמה הרומנטית הבדיונית "Little Fish" לצדם של אוליביה קוק וג'ק אוקונל, ובדרמת הפעולה "Mayday".
חיים אישיים

סוקו היא טבעונית. סוקו גם מחשיבה את עצמה כ"גותית לבנה", והיא תומכת בזכויות בעלי חיים.
בשנת 2012 הצהירה כי היא ביסקסואלית. בראיון למגזין האופנה האמריקאי "W" משנת 2016; לדבריה "תמיד הייתי פתוחה עם המיניות שלי, כלומר לא ממש אכפת לי ממגדר." היא גם אישרה את יחסיה עם השחקנית האמריקאית קריסטן סטיוארט באותו מאמר. ב-5 במאי 2016, המגזין השבועי Us Weekly אישר כי סטיוארט וסוקו נפרדו לאחר כמה חודשים של זוגיות.
בנובמבר 2018 ילדה את בנה הבכור, אינדיגו בלו האני סוקולנסקי (קרוי על שם שיר של להקת "The Clean")
דיסקוגרפיה > אלבומי אולפן

2012 - "I Thought I Was an Alien"
2015 - "My Dreams Dictate My Reality"
2020 - "Feel Feelings"
דיסקוגרפיה > מיני-אלבומים

2007 - "Not Sokute"
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | Au secours, j'ai 30 ans ! | קלואי |  |
| 2005 | Palais royal ! | הספרית |  |
| 2006 | Girlfriends | מאנון |  |
| 2006 | Madame Irma | תלמידת תיכון |  |
| 2006 | Les irréductibles | לוסי |  |
| 2007 | Dans les cordes | סנדרה |  |
| 2007 | Ma place au soleil | סבין |  |
| 2007 | Ma vie n'est pas une comédie romantique | ליזה |  |
| 2009 | במקור | מוניקה | מועמדות: פרס סזאר לשחקנית המבטיחה ביותר (2009) |
| 2012 | אוגוסטין | אוגוסטין | מועמדות: פרס לומייר לשחקנית המבטיחה ביותר (2012) |
| 2012 | Bye Bye Blondie | גלוריה הצעירה |  |
| 2013 | חברים מצרפת | קרול |  |
| 2013 | היא | איזבל (קול) |  |
| 2015 | תמיד ראוי | אלווין |  |
| 2016 | הרקדנית | לויי פולר | מועמדויות: פרס סזאר לשחקנית הטובה ביותר (2016) פרס לומייר לשחקנית הטובה ביותר (2016) |
| 2016 | Voir du pays | מרינה |  |
| 2018 | The Great Darkened Days | רוזי |  |
| 2020 | A Good Man | אודי |  |
| 2021 | זיכרון קצר | סמנת'ה |  |
| 2021 | The Blazing World | מרגו |  |
| 2021 | Mayday | גרט |  |
| TBA | Something's More Than One Thing | אמבר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2021 | The Premise | בת' | פרק: "The Commenter" |
הערות שוליים

↑  SoKo on Why She Loves Being Vegan, PETA UK, August 18, 2015
| --- | --- |
בקרת זהויות :  BNE: XX5241188  BnF: cb15030442h (data)  GND: 1021945404  ISNI: 0000 0000 0237 2634  LCCN: no2014006788  MusicBrainz: 02e3d15f-4f86-41b7-b4c2-9ba2ec98af83  SUDOC: 165038578  VIAF: 61830647   WorldCat (עם VIAF): 61830647
סולת גנט

| סולת גנט |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: סולתיים
סוג:: סולת גנט
שם מדעי
 Morus ‏וייו, 1816

סולת גנט (שם מדעי: Morus) הוא סוג של עופות ימיים ממשפחת הסולתיים החיים בימים ממוזגים וקרירים בצפון האוקיינוס האטלנטי או בדרום האוקיינוס ההודי והאוקיינוס השקט, בדרום אפריקה ובאוסטרליה.
הן ניזונות בתעופה מעל האוקיינוס מלהקות של דגים או דיונונים וברגע שאחת הסולות צוללת לים כל השאר בעקבותיה. מהירות התנגשותם במים מביאה אותם לידי טרפם שנחטף במהירות. לאחר התפיסה הן נחות על פני המים. ואולם הן שחייניות איטיות.
סולות אלה בעלות גוף לבן, כנפיים שחורות בקצה, כתם כתום על העורף ומקור לבן. כולם דומים מאוד. הגדולה שבהם היא סולה צפונית שאורך מוטת כנפיה 165–180 ס"מ ומשקלה עד 4 ק"ג, והיא הגדולה בבני המשפחה.
מיון

סוג סולת גנט (Morus)
מין סולה צפונית (Morus bassanus)
מין סולת הכף (Morus capensis)
מין סולה אוסטרלית (Morus serrator)
יעד סופי 3

| --- | --- |

 בימוי:  ג'יימס וונג
 הופק בידי:  קרייג פרי
 תסריט:  גלן מורגן
 שחקנים ראשיים:  מרי אליזבת' וינסטד ריאן מרימן כריס למץ' אלכס ג'ונסון אמנדה קרו טקסס באטל
 מוזיקה:  שירלי וולקר
 צילום:  רוברט מקלכלן 
 מדינה:  קנדה, ארצות הברית 
 חברת הפקה:  ניו ליין סינמה 
 חברה מפיצה:  ניו ליין סינמה
 שיטת הפצה:  וידאו על פי דרישה 
 הקרנת בכורה:  10 בפברואר 2006
 משך הקרנה:  93 דקות
 שפת הסרט:  אנגלית
 סוגה:  סרט אימה, סרט נעורים, סרט סלאשר 
 תקציב:  $34,000,000
 הכנסות:  $113,270,608
 הכנסות באתר מוג'ו:   finaldestination3
 סרט קודם:  יעד סופי 2
 סרט הבא:  יעד סופי 4
 דף הסרט ב־IMDb
 
יעד סופי 3 (באנגלית: Final Destination 3) הוא סרט אימה משנת 2006, אשר בוים ונכתב על ידי ג'יימס וונג, הבמאי של הסרט המקורי. הסרט היה אמור לצאת לאקרנים ב-24 בפברואר 2006, אך יצא ב-10 בפברואר, שבועיים קודם לכן. הסרט דורג לצפייה מעל גיל 17 ומעלה, עקב האלימות הרבה שיש בסרט.
עלילה

הסרט מתרחש 6 שנים לאחר אסון טיסת 180. ונדי כריסטנסן, נערה צעירה בעלת אינטואיציה מפותחת, העומדת לסיים את לימודיה בתיכון, חוגגת עם חבריה לכיתה בפארק שעשועים. לאחר עליות אין סופיות על מתקנים שונים, החבורה מחליטה לעלות על רכבת הרים בשם "טיסת השטן". בעודם מתכוננים לנסיעה, ונדי חוזה כי היא וכל שאר האנשים שעל המתקן יהרגו בתאונת רכבת הרים מחרידה. בעקבות החיזיון שלה, ונדי מצליחה להוציא מהמתקן מספר אנשים, כשהתאונה אכן מתרחשת, חייהם ניצלים ללא ספק. אולם, גורלם היה למות, ומשום ששיטו במוות, עתידם למות בסדר זהה לזה שהיו צריכים למות בו מלכתחילה.
התאונות

אשלי פריונד ואשלין האלפרין- אשלי ואשלין ישבו יחד ברכבת ולכן גם מתו יחד. הן הלכו להשתזף במכון יופי אך אשלי לא שמעה להוראות המנהל והכניסה שתייה לחדר השיזוף. אחרי שנכנסו לחדר, הן העלו את טמפרטורת החדר מעל לטמפרטורה המומלצת. כתוצאה מכך, השתייה שהכניסו לחדר מטפטפת על תאי השיזוף ויוצרת קצר, אשר גורם לטמפרטורה בתאים לעלות לרמה מסוכנת עד שהנורות עצמן מתפוצצות. אשלי ואשלין לא יכלו לצאת מהתאים, כי כשתלו את מעליהן על הקולב המשקל הרב גרם לו ליפול על מדף רופף והמדף התנתק מהקיר ונתקע בין שני התאים, ובכך מנע מהן לצאת, ושתיהן נשרפו בעודן בחיים.
בתמונה נראות הבנות כאשר פניהן אדומות בגלל אורות אדומים הבוקעים מהמתקן בו שיחקו.
פרנקי צ'יקס- לאחר לוויתן של אשלי ואשלין, ונדי וקווין עוצרים להזמין אוכל בדוכן מזון מהיר כשרכבים מקיפים אותם מקדימה ומאחורה. לפתע משאית מתחילה להתדרדר במורד הכביש אך האנשים שבמכונית מאחורה לא שמים לב אליה. באותו זמן, משאית אחרת חונה לידם קרוב מדי ובכך אין באפשרותם לברוח. בצעד נואש קווין מנפץ את השמשה הקדמית, ובכך הם מצליחים להימלט, אך מעוצמת פגיעת המשאית המנוע של רכבם עף אל עבר ראשו של הנהג מקדימה. לפי התליון שעף ממנו, ונדי וקווין מזהים שזה פרנקי.
בתמונה נראה פרנקי ומאחוריו מאוורר, שכאילו חותך את ראשו.
לואיס רומאו- לאחר מותו של פרנקי, ונדי וקווין הולכים להזהיר את לואיס שהוא הבא בתור למות, אך הוא לא מאמין להם. בזמן אימון של הקבוצה, אחד מחברי הקבוצה נפגע בעינו מציפורן של פסל של דוב, וגורם לשתי חרבות ליפול על לואיס. החרבות לא הורגות את לואיס, אך חותכות את הרצועות של המשקולות שלו, וכשלואיס מרים שוב את המשקולות הן מוחצות את ראשו.
בתמונה לואיס נראה כשכדור של מתקן כוח נמצע ממש קרוב לראשו ומטושטש בגלל תנועתו המהירה. בנוסף, נראות בתמונה גם החרבות אשר חתכו את רצועות המשקולות שלו.
ארין אולמר- ארין הייתה אמורה למות יחד עם איאן מכיוון שישבו יחד ברכבת, אך המוות של איאן נמנע על ידי ונדי וקווין. בחנות לחומרי בניין, בה עובדים איאן וארין מתחילה תגובת שרשרת בה מוצרים נופלים זה על זה עד להפעלה של מלגזה המתנגשת באחד המדפים ומפילה קורות עץ מחודדות על ונדי, קווין, איאן וארין. ונדי וקווין מצליחים להציל את איאן, אך ארין עפה אחורה במטרה להתחמק מהקורות ונתקלת באקדח ניטים. האקדח מופעל ויורה סיכות לתוך ראשה, ובכך הורג אותה.
איאן מקינלי- שבור ממותה של ארין, איאן מאשים את ונדי במותה ומאיים להרוג אותה. שורה של זיקוקי דינור נורות לעברו ומפספסות אותו, אך פוגעות בשלט ענק שמוחץ אותו.
פרי מאלינוסקי- ונדי ראתה באחת התמונות את הצמיד שהעניקה לה סבתה והבינה שגם אחותה ג'ולי הייתה על הרכבת. ג'ולי לא מספיקה לספר לה והנערה משתפדת על מוט שהועף מאחד הסוסים שנכנס לפאניקה.
ג'ולי כריסטנסן, קווין פישר וונדי- חצי שנה לאחר האירועים, שלושת הניצולים האחרונים נפגשים במקרה ברכבת תחתית, בה מופיעים סימנים המייצגים את כל התאונות שקו, כולל המספר 180. ונדי חוזה שהרכבת תוסט ממסלולה וששלושתם ימותו. ואכן, חטיף שנזרק על פסי הרכבת מושך עכבר שמצליח לשנות את כיוון הרכבת ולשבש את תפקודה. ונדי לא מצליחה לרדת מהרכבת בזמן והחיזיון שלה מתממש.
צוות שחקנים

| שחקן | תפקיד |
| --- | --- |
מרי אליזבת' וינסטד: ונדי כריסטנסן
ראיין מרימן: קווין פישר
כריס למץ': איאן מקינלי
אלכס ג'ונסון: ארין אולמר
טקסס באטל: לואיס רומאו
שילן סימונס: אשלי פריונד
אמנדה קרו: ג'ולי כריסטנסן
קריסטל לוו: אשלין האלפרין
סם איסטון: פרנקי צ'יקס
ג'סי מוס: ג'ייסון וויש
ג'ינה הולדן: קארי דרייר
מגי מא: פרי מאלינוסקי
דסטין מיליגן: מרקוס
הערות שוליים

↑  Final Destination 3, 2006-02-10, נבדק ב-2022-01-29
ננו-פלואידיקה

ננו-פלואידיקה הוא תחום אשר חוקר את ההתנהגות, הבקרה והשליטה של תהליכי זרימה בתוך מבנים ננומטריים (סדר גודל של 1-100 ננומטר) כגון ננו-תעלות, נקבוביות, ננו-חרירים. הננו-פלואידיקה התפתחה מתוך המיקרופלואידיקה עם התקדמות תהליכי המזעור.
זורמים אשר נמצאים במבנים ננומטריים מתנהגים באופן שונה מאשר זורמים במבנים שאינם ננומטריים.
סדר הגודל של הזורמים בתוך מבנים ננומטריים הוא בקנה מידה מולקולארי וקרוב מאוד לאורך דביי (מדד לטווח ההשפעה האלקטרוסטטי של נושאי מטען בתמיסה) ולכן חלק מן המאפיינים של הזורמים במבנה הננומטרי שונים ממבנים גדולים מהם ונשלטים על ידי גודל המבנה בהם הם זורמים.
תכונות

כאשר מבנה נכנס לתחום הגודל הננומטרי, מגבלות פיזיקליות חדשות פועלות על האופן בו הזורם מתנהג. מגבלות אלו יוצרות אזורים שבהם הזורם מציג מאפיינים שאינם נראים בסדר גודל מיקרומטרי ומעלה. בתעלות ננומטריות יחס שטח לנפח גבוה במיוחד לכן האינטראקציה בין הזורם לדפנות הננו-תעלה הוא דומיננטי במיוחד. למשל התגובות הכימיות בממשק נוזל / מוצק עלולות להיות מושפעת משינויים תרמודינמיים אשר נגרמים על ידי צמיגות הולכת וגדלה בקרבת דפנות הנקבובית הננומטרית. דוגמה לכך ניתן למצוא בממברנות בהם יש מערך ננו-נימים nanocapillary array membrane) - NCAM) כאשר דפנות הנימים טעונות מטען חשמלי כמתואר באיור למטה.
בממשק נוזל/מוצק נוצרת התפלגות מטענים מאורגנת הנובעת מהאינטראקציה בין הדופן הטעונה למטענים בנוזל. התפלגות זו ידועה בשם השכבה החשמלית הכפולה  (Electrical double layer). השכבה החשמלית הכפולה בנקבוביות הננומטריות עלולה להתרחב עד לרוחב הננו-נקבובית עצמה וכתוצאה מכך יתרחשו שינויים דרמטיים בהתארגנות של הזורם ובמאפיינים הקשורים לתנועת הזורם במבנה. למשל, נוצרת סביבה בדפנות הנקבובית המעדיפה יונים בעלי מטען נגדי לסוג המטען בדופן הנקבובית מאשר יונים בעלי מטען משותף (co-ions- יונים בעלי אותו סוג מטען של מטעני דופן הנקבובית), במקרים רבים כניסה של היונים המשותפים (co-ions) נמנעת בצורה כמעט מושלמת, כך שנוצר מצב שבו הנקבובית סלקטיבית רק לסוג אחד של יונים. ניתן להשתמש בתכונה זו לשליטה בקיטוב השדה החשמלי על ידי התפלגות המטענים לאורך הנקבובית או הננו-תעלה על מנת לייצר תצורות זורמים לא סטנדרטיות אשר אינן אפשריות במבנים בעלי סדר גודל מיקרומטרי ומעלה.
תאוריה

בשנת 1965, Rice ו-Whitehead פרסמו את תרומתם המכוננת לתאוריה של ניידות תמיסת אלקטרוליטים בצינוריות ארוכות (באופן אידיאלי) בעלות קוטר ננומטרי. 

הפוטנציאל של ϕ, במרחק רדיאלי r נתון על ידי משוואת פואסון בולצמן

 {\frac {1}{r}}{\frac {d}{dr}}\left(r{\frac {d\phi }{dr}}\right)=\kappa ^{2}\phi \ 

כאשר κ הוא מרחק דביי ההופכי

 \kappa ={\sqrt {\frac {8\pi ne^{2}}{\epsilon kT}}}

κ נקבע על ידי הצפיפות היונית- n, הקבוע הדיאלקטרי- ε, קבוע בולצמן- k, והטמפרטורה-T. בידיעת הפוטנציאל החשמלי (ϕ(r ניתן למצוא את צפיפות המטען מתוך משוואת פואסון הניתנת להיות מבוטאת בפתרון של פונקציות בסל מסדר ראשון, I0, ומותאמת לסדר גודל של הרדיוס הקפילרי a.

משוואת התנועה תחת שילוב של לחץ וזרם המונע חשמלית ניתנת לביטוי על ידי:

 {\frac {1}{r}}{\frac {d}{dr}}\left(r{\frac {dv_{z}}{dr}}\right)={\frac {1}{\eta }}{\frac {dp}{dz}}-{\frac {F_{z}}{\eta }}

כאשר η הוא הצמיגות, dp/dz הוא גרדיאנט הלחץ, ו- Fz הוא כוח הגוף אשר מונע על ידי הפעולה של השדה החשמלי המופעל עליו, Ez צפיפות רשת המטענים בשכבה הכפולה. כאשר אין לחץ המופעל על ההתפלגות הרדיאלית התאוצה ניתנת על ידי:

 v_{z}\left(r\right)={\frac {\epsilon \phi _{0}}{4\pi \eta }}E_{z}\left[1-{\frac {I_{0}\left(\kappa r\right)}{I_{0}\left(\kappa a\right)}}\right]
מהמשוואה הזו ברור כי זרימת הנוזלים בננו-צינוריות נשלטת על ידי המכפלה κa, שזה הגודל היחסי של מרחק דיביי והרדיוס של הנקבובית. על ידי התאמת שני הפרמטרים הללו וצפיפות המטען המשטחי של הננו-נקבוביות, זרימת נוזלים ניתנת לשליטה כרצוננו.
ייצור

מבני-ננו המאפשרים התנהגות ננו-פלואידית הם: ננו-תעלות, ננו-חריצים או מערכי ננו-חריצים ומערכי נקבים ותעלות. מבנים אלו עשויים מחומרים שונים כגון סיליקון, זכוכית, פולימרים למשל: זכוכית אקרילית או PDMS-Polydimethylsiloxane או PCTE-polycarbonate
ושלפוחיות סינתטיות. תהליכי הייצור כוללים: פוטוליתוגרפיה סטנדארטית, ליתוגרפיה רכה, מיקרו-מכניקה גושית או משטחית, שיטות שכפול (הבלטה הדפסה, יציקה והזרקה),  או איכול כימי.
יישומים

גודלן הקטן של תעלות פלואידיקה מביא לידי כך שמבני ננו-פלואידיקה מיושמים באופן טבעי במצבים הדורשים שדגימות תטופלנה בכמויות קטנות ביותר, כגון: ספירת קולטר, הפרדות אנליטיות וקביעה של ביומולקולות, כגון חלבונים ו-DNA, וטיפול בדגימות מוגבלות כמות.
אחד התחומים המבטיחים יותר של ננו-פלואידיקה הוא הפוטנציאל שלה להשתלבות במערכות מיקרופלואידיקה הכלולות במבני מעבדה על שבב. לדוגמה: יישום NCAM לאנליזה של גודל ומסה, והפרדה סלקטיבית של נוזלים בעלי מאפיינים שונים או ערבוב של מגיבים ברמה המולקולארית וביעילות גבוהה .
בנוסף, יש אנלוגיה טבעית חזקה בין יכולות השליטה על נוזליים של מבני ננו-פלואידיקה לבין היכולות של רכיבים ננואלקטרונים לשלוט בזרימה
של אלקטרונים וחורים. אנלוגיה זו נוצלה לחקירת תנועת נושאי מטען שונים בטרנזיסטורים דו-קוטביים (ביפולארים) ובטרנזיסטורי תוצא שדה - FET .
יישום נוסף של ננו-פלואידיקה הוא בתחום הננו-אופטיקה, לייצור מערך של מיקרו-עדשות מתכווננות. לננו-פלואידיקה יש השפעה משמעותית בביוטכנולוגיה, רפואה ואבחון קליני עם פיתוח מכשירי מעבדה על שבב עבור וטכניקות דומות לטכנולוגית PCR
. 
בגלל שהתפתחותו המדעית של ננו-פלואידיקה עדיין בחיתוליו, אנו יכולים לצפות לפיתוח מהיר של יישומים חדשים בשנים הקרובות.
אתגרים

יש מגוון אתגרים הקשורים לזרימה של נוזלים דרך ננו-צינוריות פחמן. תופעה שכיחה היא חסימת ערוץ בשל מקרומולקולות גדולות בנוזל כגון תמיסות של פולימרים ביולוגיים, הכוללים מולקולות ביולוגיות גדולות כגון DNA או חלבונים גדולים הנוהגות להיות במבנה מקופל. חוקרים מקווים למצוא פתרון לכך על ידי ציפוי הדפנות המאפשר אינטאקציה עם הזורם באופן שיפחית את היתכנות חסימת הערוץ למעבר הזורם.
ראו גם

פלואידיקה
מיקרופלואידיקה
תעלות מרצפות
NEMS
הערות שוליים

↑  Rice, C. L.; Whitehead, R. Journal of Physical Chemistry 1965, 69, 4017-4024.
↑  Karlsson, M.; Davidson, M.; Karlsson, R.; Karlsson, A.; Bergenholtz, J.; Konkoli, Z.; Jesorka, A.; Lobovkina, T.; Hurtig, J.; Voinova, M.; Orwar, O. Annu. Rev. Phys. Chem. 2004, 55, 613-649.
↑  Lichtenberg, J.; Baltes, H. In Advanced Micro & Nanosystems, 2004; Vol. 1, pp 319-355., 4
↑  Mijatovic, D.; Eijkel, J. C. T.; van den Berg, A. Lab on a Chip 2005, 5, 492-500.
↑  Saleh, O. A.; Sohn, L. L. Review of Scientific Instruments 2001, 72, 4449-4451.
↑  Han, C.; Jonas, O. T.; Robert, H. A.; Stephen, Y. C. Applied Physics Letters 2002, 81, 3058-3060.
1 2  Cannon, J. D.; Kuo, T.-C.; Bohn, P. W.; Sweedler, J. V. Analytical Chemistry 2003, 75, 2224-2230.
↑  Ramirez, P.; Mafe, S.; Alcaraz, A.; Cervera, J. Journal of Physical Chemistry B 2003, 107, 13178-13187.
↑  Kohli, P.; Harrell, C. C.; Cao, Z.; Gasparac, R.; Tan, W.; Martin, C. R. Science 2004, 305, 984-986.
↑  Jirage, K. B.; Hulteen, J. C.; Martin, C. R. Analytical Chemistry 1999, 71 4913-4918.
↑  Kuo, T. C.; Sloan, L. A.; Sweedler, J. V.; Bohn, P. W. Langmuir 2001, 17, 6298-6303.
↑  Fa, K.; Tulock, J. J.; Sweedler, J. V.; Bohn, P. W. Journal of the American Chemical Society 2005, 127, 13928-13933.
↑  Tzu-C. Kuo, Kim, H.K.; Cannon, D.M. Jr.; Shannon, M.A.; Sweedler, J.V.; Bohn, P.W. Angewandte Chemie International Edition 2004, 43, 1862-1865.
↑  Daiguji, H.; Yang, P.D.; Majumdar, A., Ion transport in nanofluidic channels. NanoLetters 2004, 4, 137-142.
↑  Ivan Vlassiouk and Zuzanna S. Siwy, Nanofluidic Diode. Nano Letters 2007, 7, 552-556
↑  Karnik, R.; Castelino, K.; Majumdar, A., Field-effect control of protein transport in a nanofluidic transistor circuit. Applied Physics Letters 2006, 88, 123114.
↑  Karnik, R.; Fan, R.; Yue, M.; Li, D.Y.; Yang, P.D.; Majumdar, A., Electrostatic control of ions and molecules in nanofluidic transistors. NanoLetters 2005, 5, 943-948.
↑  Pardon G, van der Wijngaart W. Modeling and simulation of electrostatically gated nanochannels. Advances in Colloid and Interface Science. 2013 Nov;199-200C:78–94. http://dx.doi.org/10.1016/j.cis.2013.06.006
↑  Liquid micro-lens array activated by selective electrowetting on lithium niobate substrates
S. Grilli, L. Miccio, V. Vespini, A. Finizio, S. De Nicola, and P. Ferraro
Optics Express 16, 8084-8093 (2008).  http://dx.doi.org/10.1364/OE.16.008084
↑  P. Ferraro, L. Miccio, S. Grilli, A. Finizio, S. De Nicola, and V. Vespini, "Manipulating Thin Liquid Films for Tunable Microlens Arrays," Optics & Photonics News 19, 34-34 (2008) http://www.opticsinfobase.org/abstract.cfm?URI=OPN-19-12-34
↑  Herold, KE; Rasooly, A (2009). Lab-on-a-Chip Technology: Biomolecular Separation and Analysis. Caister Academic Press. ISBN 978-1-904455-47-9.{{cite book}}:  תחזוקה - ציטוט: multiple names: authors list (link)
| --- | --- |
בקרת זהויות :  NKC: ph634676 
איור של ממברנה, בעלת מערך של ננו-קפילרות - NCAM מורכבת ממספר רב של ננו-קפילרות מקבילות, שלכל אחת מהן יש רדיוס a/2, שהוא בערך באותו האורך. של אורך דביי K-1.
Carl Zeiss Crossbeam 550 - מכשיר אלומת יונים ממוקדת
ירוק-העד

ערך זה עוסק במשחק שחמט. אם התכוונתם לצמח לא נשיר, ראו .
ירוק-העד הוא כינויו של משחק שחמט מפורסם בין אדולף אנדרסן לבין ז'אן דיפרן. על המשחק הזה נאמר שכל חובב שחמט צריך להכירו בעל פה, ואכן הוא מופיע באנתולוגיות שחמט רבות.
אדולף אנדרסן היה אמן שחמט גרמני, ומן הבולטים שבשחקנים בתקופה הקלאסית של השחמט במאה התשע עשרה. במהלך הקריירה הארוכה שלו נחשב בין השנים 1861–1870 לשחקן הטוב בעולם, למעט בשלוש השנים בהן זרח כוכבו של פול מורפי. ז'אן דיפרן היה שחמטאי יהודי-גרמני שהיה מדורג במקום השישי בעולם בשנים 1855–1856 ואשר התפרסם בעיקר בזכות ספרו Kleines Lehrbuch des Schachspiels שדורות של שחמטאים גדלו עליו.
המשחק מצטיין בסדרת מסעים כפויים, החל במסע ה-20, והקרבות מרהיבות של הצריח והמלכה הלבנים.
לבן: אדולף אנדרסן. שחור: ז'אן דיפרן, המשחק התקיים בברלין בשנת 1852, גמביט אבנס.
הצגת המשחק

כדי לראות את המשחקים, יש לאפשר בדפדפן שלכם ג'אווהסקריפט.
[EventDate "1852Z"]
1. e4 e5 2. Nf3 Nc6 3. Bc4 Bc5 4. b4 Bxb4 5. c3 Ba5 6. d4 exd4 7. O-O d3 8. Qb3 Qf6 9. e5 Qg6 10. Re1 Nge7 11. Ba3 b5 12. Qxb5 Rb8 13. Qa4 Bb6 14. Nbd2 Bb7 15. Ne4 Qf5 16. Bxd3 Qh5 17. Nf6+ gxf6 18. exf6 Rg8 19. Rad1 Qxf3 20. Rxe7+ Nxe7 21. Qxd7+ Kxd7 22. Bf5+ Ke8 23. Bd7+ Kf8 24. Bxe7 1-0
ניתוח המשחק

1. ה4 ה5 2. פו3 פג6 3. רג4 רג5 4. ב4 ר:ב4 5. ג3 רא5 (היום נחשב המסע 5...רה7 עדיף) 6. ד4 ה:ד4 7. 0-0 ד3 (היום נחשבים המסעים פו6 או פזה7 עדיפים, אך ד3 היה פיתוח של דיפרן, והוא נקט בו בכל הזדמנות)
העמדה לאחר 7...ד3
8. מהב3 מהו6 9. ה5 מהז6 10. צה1
העמדה לאחר 10. צה1
פזה7 11. רא3 ב5 (עמדת השחור עדיפה, והוא יכול להגביר את יתרונו על ידי ד5 12. ה:ד6 ג:ד6 13. צה3 0-0) 12. מה:ב5 צב8 13. מהא4 רב6 14. פבד2 רב7 (המסע לא טוב, מטעמי זהירות עדיף להצריח בשלב זה) 15. פה4 מהו5 (זה המסע השלישי של השחור במלכה, בניגוד לעקרון הפתיחה שאומר שאין להניע את אותו כלי פעמיים) 16. ר:ד3 מהח5 17. פו6+ תוכנת המחשב "מציעה" ללבן מסעים סולידיים כגון פז3 או צאד1) ז:ו6 18. ה:ו6 צז8 19. צאד1 (כאן ממליצה התוכנה רה4. ייתכן כי אנדרסן היה משוכנע שיריבו לא יעמוד בפיתוי ויכה את הפרש, אך מתברר שלשחור עשויה להיות הצלה על ידי המסע רד4 או מהח3; גארי קספרוב בספרו "My Great Predecessors Part I ,2003, Everyman Chess" (עמוד 28) מציע את המסע צז4 לשחור). מה:ו3 לאחר מסע זה ההמשך כפוי.
אחרי מסע 19 של השחור: מה:ו3. מסע זה של השחור נחשב בדרך כלל ל"שגיאה הפטאלית", ומכאן כל המסעים כפויים
אחרי מסע 20 של הלבן: צ:ה7+.
אחרי מסע 20 של השחור: פ:ה7.
אחרי מסע 21 של הלבן: מה:ד7+.
אחרי מסע 21 של השחור: מ:ד7.
אחרי מסע 22 של הלבן: רו5+.
אחרי מסע 22 של השחור: מה8.
אחרי מסע 23 של הלבן: רד7+.
אחרי מסע 23 של השחור: מו8.
אחרי מסע 24 של הלבן: ר:ה7.
העמדה לאחר 19... מה:ו3 (19...מהח3 שומר על שוויון)
20. צ:ה7 פ:ה7 (20...מד8 21. צ:ד7+ מג8 (אם 21...מה8 22. צה7+ מד8 23. רה2+ וזוכה במלכה, ואם 21...מ:ד7 22. רו5++ מה8 23. רד7+ מד8 24. ר:ג6+) 22. צד8+ מ:ד8 (אם 22...פ:ד8 23. מהד7+ מ:ד7 24. רו5+ מה8 25. רד7 מט אם 22...צ:ד8 23. ז:ו3) 23. רה2+ וזוכה במלכה) 21. מה:ד7+ מ:ד7 (אם 21...מה8 22. ר:ה7 מט) 22. רו5+ (שח כפול)
העמדה לאחר 22. רו5
מה8 (אם 22...מג6 23. רד7 מט) 23. רד7+ מו8 ( אם 23...מד8 24. ו:ה7 מט) 24. ר:ה7 מט.
העמדה בסיום המשחק
יעד סופי 2

| --- | --- |

 בימוי:  דייוויד ר. אליס
 הופק בידי:  קרייג פרי וורן זיד
 תסריט:  תסריט ג'יי. מאקי גרבר אריק בריס סיפור ג'יי. מאקי גרבר ארקי בריס ג'פרי רדיק דמויות ג'פרי רדיק
 שחקנים ראשיים:  אלי לרטר איי.ג'יי קוק מייקל לנדס טי. סי קארסון ג'ונתן צ'רי
 מוזיקה:  שירלי וולקר
 צילום:  גארי קאפו
 מדינה:  ארצות הברית 
 חברת הפקה:  Zide/Perry Productions, האחים וורנר, ניו ליין סינמה, PBS 
 חברה מפיצה:  New Line Cinema
 שיטת הפצה:  וידאו על פי דרישה 
 הקרנת בכורה:  31 בינואר 2003
 משך הקרנה:  90 דקות
 שפת הסרט:  אנגלית
 סוגה:  סרט אימה, סרט נעורים, סרט פנטזיה 
 תקציב:  $26,000,000
 הכנסות:  $90,426,405
 הכנסות באתר מוג'ו:   finaldestination2
 סרט קודם:  יעד סופי
 סרט הבא:  יעד סופי 3
 דף הסרט ב־IMDb
 
יעד סופי 2 (באנגלית: 2 Final Destination) הוא סרט אימה משנת 2003, וחלק מזיכיון הסרטים של יעד סופי, אשר בוים על ידי דייוויד ר. אליס ונכתב על ידי ג'יי. מאקי גרבר ואריק בריס. ל"יעד סופי 2" יצא סרט המשך בשנת 2006, בשם "יעד סופי 3".
עלילה

הסרט מתרחש שנה לאחר אסון טיסת 180. בזמן נסיעתם לחופשה, קימברלי קורמן חוזה תאונת דרכים קטלנית בכביש שעליו היא וחבריה נוסעים. במטרה למנוע מהנוסעים שאחריה לנסוע על הכביש ולמות, קימברלי חוסמת את המחלף שמוביל לכביש. כאשר התאונה אכן מתממשת, הניצולים נלקחים אל תחנת המשטרה ומתוודעים על סיפור אסון טיסת 180, אך איש מהם אינו מאמין וכל איש הולך לדרכו במטרה להמשיך בחייו. בחלוף הזמן, הניצולים מתחילים למות בזה אחר זה בתאונות מוזרות. בסיועה של קליר ריברס, השורדת היחידה מהסרט הראשון, ובעזרתו של השוטר תומאס בורק, קימברלי מנסה למנוע מהמוות להגיע אליה ואל חבריה.
התאונות

אוון לואיס - בהגיעו לביתו, אוון מכין מחמם ארוחה במיקרוגל אך לא שם לב שאחת מהאותיות שהיו דבוקות למקרר נפלה לתוכה. כתוצאה מכך המיקרוגל מתפוצץ, מה שמבהיל את אוון וגורם לו להפיל את הטבעת שלו לתוך הכיור. אוון מנסה להגיע לטבעת אך ידו נתקעת. בינתיים, הניצוצות שיוצאות מהמיקרוגל גורמות לשריפה בבית. אוון מצליח להשתחרר ונמלט דרך מדרגות החירום, אך מחליק ונופל מתחת לסולם אשר נופל לתוך עינו הימנית.
טים קרפנטר - לאחר שביקר אצל רופא השיניים שלו, טים רואה קבוצת יונים אשר מעליהם מעבירים משטח זכוכית. כאשר טים הולך להפחיד את היונים, הם גורמים לבהלה ואחד הפועלים לוחץ בטעות על כפתור אשר מפיל את משטח הזכוכית על טים וגורם למחיצתו.
נורה קרפנטר - כאשר נורה נמצאת במעלית, היא מקבלת שיחת טלפון מתומאס. מתוך בהלה היא מפילה אותו. היא מתכופפת לענות ומוזהרת מ"האיש בעל הקרס". לאחר מכן, נורה קמה אך שיערה נתפס מקרס של בובה שנושא אדם שיחד איתה במעלית. נורה מתחילה להיבהל ויוצאת מהמעלית, אך דלתות המעלית נסגרות כשראשה נמצא בפנים. המעלית מתחילה לעלות וראשה נערף.
קאט ג'נינגס - קבוצת הניצולים שנותרה מעורבת בתאונה שבה קאט נתקעת במושב לאחר שבול עץ נתקע מעל רגליה ובכך מונע ממנה לצאת. כאשר עובד הצלה מנסה לנסר את בול העץ, הוא מפעיל בטעות את כרית האוויר אשר דוחף את ראשה של קאט אל עבר מוט שנתקע מאחורי ראש המושב ובכך משופדת בראשה.
רורי פיטרס - מכונית של צוות חדשות שבאה לסקר את התאונה, עולה על ערימת אבנים אשר שורטת את המכונית וממנה נוזל בנזין. כאשר קאט נהרגת, היא מפילה את הסיגריה שלה על האדמה וזו עפה אל עבר הבנזין, ומציתה אש. האש מגיעה אל עבר מכונית החדשות שמתפוצצת ומעיפה גדר של חוטי טיל אל עבר רורי אשר חותכת אותו לחתיכות.
יוג'ין דיקס וקליר ריברס - לאחר התאונה, יוג'ין נפגע ומפונה לבית החולים. בחדרו, החלונות ודלת נסגרים במפתיע, וחוט שמחבר בין בלוני הגז שנמצאים בחדר, משתחרר ומפזר גז ברחבי החדר. מכשיר ההנשמה של יוג'ין מתחיל לנוע לאחור, והתקע של מכונת ההנשמה שמחובר לשקע מאיים לצאת. קליר מגיעה ופותחת את דלת חדרו של יוג'ין, כשבאותו זמן התקע יוצא מהשקע ובכך נגרם פיצוץ שהורג את יוג'ין וקליר.
בריאן גיבונס - בריאן והוריו עורכים "על האש" בחצר ביתם, אך כאשר בריאן הולך אל עבר המנגל לשים את הבשר, המנגל מתפוצץ, מה שגורם לגופו של בריאן להתפוצץ לחתיכות.
צוות שחקנים

אלי לרטר - קליר ריברס
איי. ג'יי. קוק - קימברלי קורמן
מייקל לנדס - השוטר תומאס בורק
טי. סי קארסון - יוג'ין דיקס
ג'ונתן צ'רי - רורי פיטרס
קיגן קונור טרייסי - קאט ג'נינגס
לינדה בויד - נורה קרפנטר
דייוויד פיקטו - אוון לואיס
ג'סטינה מקאדו - איזבלה האדסון
ג'יימס קירק - טים קרפנטר
הערות שוליים

↑  Final Destination 2, 2003-01-31, נבדק ב-2022-01-29